Stredná priemyselná škola elektrotechnická, Hálova 16, Bratislava

**160. výročie vzniku Matice slovenskej**

Alex Hajas

3.B

2022/2023

**Abstrakt**

**ALEX, HAJAS:** 160. výročie Matice slovenskej. Odborná práca výklad, Stredná priemyslená škola elektrotechnická, Hálova 16, Bratislava. Vedúca školskej odbornej práce: Mgr. Erika ondrejkovova, 2023, 7 s.

Práca má teoretický charakter. Zaoberá sa vplyvom našej významnej slovenskej inštitúcie Matice slovenskej na kultúru, vzdelanosť a literatúru nášho národa, orientuje sa na stále zvyšovanie národného povedomia aj u mladej generácie a snaží sa o výchovný vplyv na mravný a hodnotný vývoj osobnosti. Zaoberá sa príčinami založenia, jej vývojom od vzniku až po súčasnosť. Pozornosť patrí aj Miestnemu odboru Matice slovenskej v Ivanke pri Dunaji, ktorý je neodmysliteľnou súčasťou spoločenského a kultúrneho diania v obci.

**Abstract**

**HAJAS, ALEX:** 160th anniversary of Matica slovenská. Professional thesis interpretation, Intermediate School of Electrical Engineering, Hálova 16, Bratislava. Head of school professional work: Mgr. Zuzana Krasuľová, 2023, 7 p.

The work has a theoretical character. It deals with the influence of our important Slovak institution Matica slovakska on the culture, education and literature of our nation, it focuses on the constant raising of national awareness even among the younger generation and tries to have an educational influence on the moral and valuable development of the personality. It deals with the causes of the establishment, its development from the beginning to the present. Attention should also be paid to the local branch of Matica slovenska in Ivanka pri Dunaji, which is an integral part of social and cultural events in the village.

Obsah

[Úvod 5](#_Toc124876319)

[1 Cesta k Matici 6](#_Toc124876320)

[1.1 Vznik Matice slovenskej 6](#_Toc124876321)

[1.2 Činnosť Matice slovenskej 7](#_Toc124876322)

[2 Miestny odbor Matice Slovenskej v Ivanke pri Dunaji 8](#_Toc124876323)

[2.1 Činnosť MO v Ivanke pri Dunaji 8](#_Toc124876324)

[Záver 10](#_Toc124876325)

[Bibliografické odkazy 11](#_Toc124876326)

[Prílohy 12](#_Toc124876327)

# Úvod

Poznávanie histórie a udalostí, ktoré ovplyvnili životy našich predkov je dôležité pre všetky budúce generácie, pretože náš národ je národom len vtedy, ak pozná svoju históriu tradície, zvyky, má vlastný jazyk a územie. Takéto národné povedomie, sa formovalo v prvej polovici 19. storočia. Môžeme tvrdiť, že naša krajina bola takmer vždy súčasťou vyššieho územného celku či Uhorského kráľovstvá alebo Habsburskej monarchie a neskôr Rakúsko-Uhorska, ktoré boli mnohonárodnostnými štátmi. Slováci si uvedomovali príslušnosť k svojmu národu. Vo svete vzrastalo národné povedomie – presvedčenie, že človek je prirodzeným členom národa do ktorého sa narodil a do ktorého patrí. Výsledkom tohto snaženia bolo slovenské národné hnutie ktoré sa vyvíjalo pozvoľne. Prvá fáza slovenského národného hnutia vedená Antonom Bernolákom a katolíckymi vzdelancami. O rozvoj spolupráce s inými slovanskými národmi sa zaslúžil Ján Kollár a Pavol Jozef Šafárik. Tretia generácia národných vzdelancov na čele s Ľudovítom Štúrom sledovala okrem kultúrnych a vzdelávacích záujmov aj politické ciele. Bola najúspešnejšou etapou slovenského národného hnutia a jej výsledkom bol boj za kultúrne a politické práva a spisovný jazyk. Revolučné roky priniesli revolúcie v celej Európe a nastali rušné časy pretože štúrovci pochopili že nadišla príležitosť vystúpiť s požiadavkami pre Slovákov. Výsledkom ich snaženia bol zatykač na Štúra, Hurbana a Hodžu. Silnejúca maďarizácia priniesla prenasledovanie všetkých, ktorí sa zapojili do revolúcií. V nasledujúcich riadkoch sa pokúsime priblížiť vznik Matice slovenskej a činnosť miestneho odboru Matice slovenskej v Ivanke pri Dunaji.

# 1 Cesta k Matici

Po revolúcii nastolil panovník v monarchii prísny policajný režim. V takomto politickom ovzduší nebola nijaká nádej na splnenie národných požiadaviek Slovákov. Ich pozícia sa s výnimkou drobných jazykových práv, ktoré im boli udelené, nijako nezmenila. Angažovať sa začali aj slovenskí politickí predstavitelia, ktorí sa pokúšali uspieť vo voľbách do uhorského snemu. Keď sa tieto plány nevydarili, zvolali na 6. a 7. júna 1861 celonárodné zhromaždenie do Turčianskeho Svätého Martina, ktoré prijalo a schválilo slovenský politický program – Memorandum slovenského národa. Podobne ako v Žiadostiach slovenského národa z roku 1848, aj v tomto dokumente požadovali Slováci národné a politické práva. V memorande sa navrhovalo vytvoriť pre územie Slovenska autonómiu – tzv. Hornouhorské slovenské Okolie, ktoré by nepodliehalo uhorskej štátnej správe. Opätovnou požiadavkou bolo zavedenie slovenčiny ako úradného jazyka v slovenských stoliciach, vlastný snem a slovenské školy. *Tisíce ľudí z rôznych kútov Slovenska sa zišli V Turčianskom Sv. Martine, aby vyjadrili podporu Memorandu slovenského národa. Hovorilo aj o vytvorení najvyššej kultúrnej inštitúcie – Matice slovenskej. Memorandum doručili vybraní zástupcovia Slovákov uhorskému snemu a neskôr jeho upravené znenie predložili cisárovi Františkovi Jozefovi I.* (Bednárová, 2011, s. 57) Malý ústupok Slováci dostali od panovníka a bolo im umožnené otvoriť tri slovenské gymnázia a vyučovacím jazykom bola slovenčina.

# 1.1 Vznik Matice slovenskej

Od zhromaždenia v Turčianskom Sv. Martine prebiehali finančné zbierky na zriadenie Matice slovenskej. Keď sa podarilo vyzbierať dostatočnú sumu, 4. augusta 1863, pri príležitosti osláv tisíceho výročia príchodu Cyrila a Metóda na územie Veľkej Moravy, bola v Turčianskom Sv. Martine založená na Matica slovenská. Prvý predseda Matice slovenskej bol banskobystrický katolícky biskup Štefan Moyzes, podpredsedom evanjelický kňaz Karol Kuzmány. Ďalších predsedov Matice slovenskej uvádzame v prílohe č.1. Jej činnosť sa zameriavala na rozvíjanie duchovného života Slovákov: podporovala kultúru , vzdelanosť a literatúru, umenie i vedu, vydávala knihy a učebnice. Stala sa základom neskorších inštitúcií – knižnice, múzea, archívu. Činnosť troch slovenských gymnázií a Matice slovenskej prispela k oživeniu spolupráce a aktivít slovenských vzdelancov. Sľubne rozbehnutý kultúrny vývin bol silnejúcou maďarizáciou zastavený v roku 1875, keď boli slovenské gymnázia i Matica uhorskou vládou zrušené. (Bednárová, 2011, s. 58) Činnosť Matice slovenskej bola obnovená až po vzniku Československa 1. januára. 1919 na základe rozhodnutia ministra pre správu Slovenska Vavra Šrobára. „Oživotvorujúce“ valné zhromaždenie sa konalo 5. Augusta 1919. Matica nadviazala na predchádzajúcu prácu, navyše začala budovať členskú základňu a zakladať vedecké odbory. Zriadila aj Ústredie slovenských ochotníckych divadiel, knižnicu a archív. V roku 1938 po nastolení neobmedzenej moci komunistickej strany vo februári Matica slovenská postupne prišla o piliere svojej činnosti ‒ členskú základňu, vedecké zložky, tlačiarenské a vydavateľské možnosti. V roku 1954 bol proces jej degradácie zavŕšený, keď Slovenská národná rada prijala zákon o Matici slovenskej. Ním ju pretvorila na národnú knižnicu a knihovedný ústav.

# 1.2 Činnosť Matice slovenskej

Dnes stále ako v minulosti je jej poslanie rozvíjať a upevňovať slovenské vlastenectvo, prebúdzať a umocňovať národné povedomie Slovákov i krajanov žijúcich v zahraničí, prehlbovať vzťah občanov k slovenskej štátnosti. Jej ciel je pestovať v mládeži túžbu po poznaní národných dejín, kultúry a vzťah k národným tradíciám, pričom napomáha ich rozvoj. Uskutočňuje to predovšetkým vytváraním podmienok na všestranné vzdelávanie, podporou kultúrnych a iných záujmov a záľub mládeže, rozvojom sociálnych kontaktov a zvyšovaním jej kultúry pre plnohodnotný spoločenský život. „*Napr. odštartovala trojicu podujatí, ktorých poslaním je upozorniť na význam osobností slovenských dejín – na významného spisovateľa, publicistu, esejistu, scenáristu, redaktora, literárneho kritika, národného umelca a nositeľa Radu Ľudovíta Štúra I. triedy in memoriam Vladimíra MINÁČA 10. august 1922 Klenovec – 25. október 1996 Bratislava). Pripomenula si ho v spolupráci s jeho rodinou a s významnými slovenskými spisovateľmi, politikmi a umelcami.*“ (Perný, 2022, s. 2)

Súčasný predseda je Matice slovenskej je Marián Gešper. Ostatných predsedov uvádzame v prílohe č.1 tejto práce.

# 2 Miestny odbor Matice Slovenskej v Ivanke pri Dunaji

Naša obec Ivanka pri Dunaji je uvedomelá obec ktorej nezastupiteľnou súčasťou kultúrneho a spoločenského diania je činnosť miestneho odboru Matice slovenskej, ktorý sa aktívne podieľa na kultúrnom rozvoji obce. Zapája mládež aj staršie generácie do svojho diania.

Na základnej škole organizuje prednášky k rôznym výročiam národných buditeľov – život a dielo Ľudovíta Štúra, politická činnosť a odkaz Milana Rastislava Štefánika. Najstarším oficiálnym písomným dokladom o pôsobení Matice slovenskej v Ivanke pri Dunaji je matričná kniha členov jej miestneho odboru. „*Hoci nie je známe, kedy presne vznikol a kto ho založil , obsahuje cenné informácie o registrácii členov, ale aj adresu jeho trvalého bydliska či povolanie, čo nám umožňuje vytvoriť si predstavu o spoločenskom postavení a približnom vekovom zložení členskej základne (učiteľ, úradník, pekár, dôstojník, študent, domáca, kováčsky majster, kňaz, roľník a iné.). Keďže medzi členmi sú aj študenti , môžeme sa domnievať, že veková štruktúra bola v rozpätí od približne od 18 rokov až po dôchodcovský vek. Najstaršou členskou registráciou je zápis Karola Fratriča z roku 1930.“* (Škulavík, 2009, s. 199)

# 2.1 Činnosť MO v Ivanke pri Dunaji

Už v roku 1922 zriadila Ústredie slovenského ochotníckeho divadla a každoročne usporadúvala súťaže v hraní divadelných hier. A práve s ochotníckym divadlom sú späté prvé zmienky o činnosti Miestneho odboru Matice slovenskej v Ivanke, lebo jeho členovia boli súčasné aj hercami ochotníckeho divadelného súboru. Ochotnícke divadlo teší Ivančanov aj v súčasnosti svojimi predstaveniami ktoré režíroval Miroslav Košický a po jeho náhlej smrti režijnú taktovku prevzala herečka Lena Košická.

*„Napriek tomu, že do konca 2. svetovej vojny stúpol počet členov miestneho odboru na 74, nezachovali sa z vojnových rokov žiadne informácie o jeho činnosti a znova sa objavili až po oslobodení. Z vojnových rokov pochádza aj nastrašia zachovaná legitimácia ivanského člena Matice, podpísaná správcom MS Jozefom Škultétym a tajomníkom MS Jánom Martákom 19. júna 1941. V rokoch 1945 – 1946 zaznamenal miestny odbor výrazný nárast členov – jeho základňa sa rozšírila o ďalších 172 matičiarov.“* (Škulavík, 2009, s. 201) Po roku 1948 sa miestne odbory Matice slovenskej dostali do nemilosti novej moci. Odborné útvary sa premiestnili do novovytvorenej Slovenskej akadémie vied, bola zakázaná spolková činnosť aj kontakt Matice so zahraničnými Slovákmi. Zákon z roku 1954 ju zmenil na štátnu kultúrnu ustanovizeň a vymedzil jej iba vlastivedné a dokumentačné poslanie. K istému oživeniu činnosti došlo v 60. rokoch a práca Matice sa znova naplno rozbehla v roku 1968. Opäť sa obnovila jej členská základňa, ale aj vlastivedná, umelecká a osvetová činnosť, pričom pracoviská a miestne odbory bezvýhradne podporovali demokratizáciu spoločnosti i federatívne usporiadanie štátu. *Normalizačný proces v sedemdesiatych rokoch však Maticu opäť vrátil späť a zamedzil jej spolkovú činnosť novým zákonom o Matici slovenskej (r. 1973). Zásadné spoločenské zmeny v roku 1989 a neskôr vznik samostatného Slovenska priniesli aj nové oživenie Matice slovenskej. V priaznivej politickej klíme sa obnovovali jej pôvodnej a vznikali nové miestne odbory.* (Škulavík, 2009, s. 201) Svoju činnosť obnovil aj jej miestny odbor v Ivanke pri Dunaji, ktorý ústredie Matice slovenskej v Martine zaregistrovalo 28. apríla 1990. Členmi jeho prvého výboru sa stali predseda Dionýz Guniš, tajomníčka Alena Vallová a pokladník Ľudovít Schwotta. V súčasnosti je v Ivanke 120 matičiarov a desiatky ďalších priaznivcov a spolupracovníkov. K prvým aktivitám obnoveného miestneho odboru patria jednoznačne pietne spomienkové slávnosti M. R. Štefánika spojne s vlastivednou pochôdzkou južným Slovenskom na trase Dunajská Lúžna – Šamorín – Ivanka pri Dunaji. ,,*K pravidelným podujatiam patrí autorská literárna súťaž Luknárova Ivanka, určená v súčasnosti pre žiakov základných škôl Ivanky pri Dunaji, Bernolákova a Novej Dedinky, ale aj spevácka súťaž Prebudená pieseň. Matičiari organizujú aj predvianočné posedenia, obohatené spomienkami na veselé vianočné zvyky a krásne koledy zo všetkých kútov Slovenska, ktoré sú vyjadrením bohatého regionálneho spektra obyvateľov obce, ako aj účasť na celonárodných oslavách sv. Cyrila a sv. Metoda. V roku 1993 bola z podnetu Matice slovenskej a ministerstva kultúry zorganizovaná zbierka na Národný poklad Slovenská. Eufória zo vzniku samostatnej Slovenskej republiky sa prejavila aj v nadšení a obetavosti Ivančanov, ktorí spolu s obcou ktorá prispela sumou 100 000 Sk vyzbierali vyše 150 000 Sk, a okrem toho venovali šperky, mince a kompletný príbor zo striebra.“* (Škulavík, 2009, s. 201)

# Záver

My Slováci stále potrebujeme vlastenecký, identitu tvoriaci spolok, ktorý zároveň naplní smernicu UNESCO o ochrane nehmotného kultúrneho dedičstva z r. 2003, zastane sa Slovákov vo svete i doma. Slováci potrebujú Maticu ako priestor na sebavyjadrenie a prehĺbenie identity, aby ochraňovala naše hodnoty a tradície. Matica ponúka to, čo na Slovensku neponúka nikto.

# Bibliografické odkazy

1. BEDNÁROVÁ, Marcela – KRASNOVSKÝ, Branislav et al. *Dejepis.* 1. vyd. Martin : Vydavateľstvo Matice slovenskej, 2011. 96 s. ISBN 978-80-8115-043-02.
2. ŠKULAVÍK, Peter et al. *Ivanka pri Dunaji v plynutí času.* Ivanka pri Dunaji:Obec Ivanka pri Dunaji, 2009. 365 s. ISBN 978-80-970129-3-9
3. KOVÁČ, Dušan et al. *Kronika Slovenska*. Bratislava: Fortuna Print, 1998. 616 s. ISBN 807153174X
4. PERNÝ, L. 2022. *Matica odhalila bustu baťka Mináča*. In Slovenské národné noviny. roč. 38, 2022, číslo 17. ISSN 0862-8823

# Prílohy

|  |  |
| --- | --- |
| Štefán Moyzes | 1863 – 1869 |
| Jozef Kozáček | 1870 – 1875 |
| Matúš Dula, Pavol O. Hviezdoslav, František Richard Osvald, Vavro Šrobár | 1919 – 1926  1919 – 1921  1919 – 1926  1919 - |
| Jur Janoška | 1922 – 1930 |
| Marián Blaha | 1926 – 1943 |
| Ján Vanovič | 1931 – 1939 |
| Jozef Országh | 1931 – 1949 |
| Jur Hronec | 1945 – 1954 |
| Laco Novomeský | 1945 – 1950, 1968 – 1973, 1974 – 1976 |
| Vladimir Mináč | 1973 – 1990 |
| Viliam Ján Gruska | 1990 |
| Jozef Markuš | 1990 – 2010 |
| Marián Tkáč | 2010 – 2017 |
| Marián Gešper | 2017 - súčasnosť |

č.1

A picture containing text, fabric

Description automatically generated

č.2 - https://matica.sk/pripominame-si-160-rokov-od-schvalenia-stanov-matice-slovenskej/